Prijatelji! Zemljaci Rimskog biskupa!
Geoffrey Robertson, odvjetnik za ljudska prava
Okupili smo se ovdje da proslavimo našu vjeru. Našu vjeru u slobodu savjesti,
našu vjeru u jednakost,
našu vjeru u ljudska prava!
Velik je doprinos našoj sekularnoj demokraciji da je vođi manjinske religije
u posljednja tri dana omogućeno da uveseli svoje zemljake i da vrijeđa ovu zemlju
ovdje, na vlastitoj turneji, s optužbama da ćemo upravo ukinuti Božić!?
To je šala.. to su zadnji put ukinuli 1648. poludjeli bijesni čistunci.
Navodno je Božić bio poganski...
Da smo mi agresivni ateisti rečeno mu je
s najprepredenijom, najizuzetnijom, najponiznijom mogućom ljubaznošću.
Te da se nekako nalazimo u neciviliziranoj zemlji trećeg svijeta.
Što je civilizirano u ponižavanju žena? (uzvici odobravanja)
Demoniziranju...
Demoniziranju homoseksualaca? (uzvici odobravanja)
U želji da se IVF djeca nisu nikada rodila? (pljesak odobravanja)
Kad je naš jedini zločin, naša jedina mana bila šutnja?
Gdje su naše vođe da se zauzmu za britanske vrijednosti?
(Pljesak i uzvici odobravanja)
Richard Dawkins, biolog, pisac i ateistički aktivist
I ja sam u početku bio bijesan kao i svi drugi zbog Papinih prvih riječi po slijetanju u Edinburgh
jer je okrivio ateiste za grozote koje je počinio Hitler i drugi u 20. st.
A onda sam u tome našao utjehu jer mi se učinilo da
je to na neki način pokazivalo da smo ih toliko zbunili (uzvici odobravanja)
da je bio prisiljen na sramotnu smicalicu napadajući nas tako da skrene pozornost
s pravih zločina koji su bili počinjeni u ime Katoličke crkve.
Mogu samo zamisliti... (pljesak)
Mogu samo zamisliti diskusije u hodnicima vatikanske vlasti:
"Kako ćemo ih omesti s teme bludničenja nad dječacima?"
A odgovor je bio:" Zašto ne bismo napali sekulariste? Zašto ne bismo napali ateiste?
Zašto ih ne bismo optužili za hitlerizam?"
Hitler, Adolf Hitler je bio katolik. (pljesak i uzvici odobravanja)
Kršten je i nikada nije porekao svoje krštenje. Do brojke o pet milijuna britanskih katolika
su vjerojatno došli preko podataka o krštenju. Ja ne vjerujem ni u jednu riječ.
Ne vjerujem da ima pet ili šest milijuna britanskih katolika.
Možda ima pet ili šest milijuna onih koji su bili kršteni
no ako Crkva želi položiti pravo na njih kao katolike
onda mora položiti pravo i na Hitlera kao katolika. (povici odobravanja)
Barbara Blaine - Udruga žrtava svećenićkog zlostavljanja
Kad smo bili djeca i kad su nas svećenici silovali
i sodomizirali nas i seksualno nas zlostavljali
mislili smo da smo posve sami.
I osjećali smo se vrlo usamljenima, krivima i posramljenima.
A proteklih nekoliko godina i još više, proteklih mjeseci,
mnogi od nas smo se, kao žrtve, međusobno upoznali
i doznali smo da nismo sami.
I moram vam reći, svakome od vas, hvala vam, iz dubine srca, u ime svih žrtava
jer danas uviđamo da je i vama stalo do žrtava.
(pljesak i odobravanje -slika: silovana s 8 godina)
Čuli smo da je danas Papa dao izjave koje su proglašene najdubljim isprikama do sad.
No neka se zna, djecu ne štite isprike!
(odobravanje)
(Zaštitite djecu)
Da bismo zaštitili djecu
Papa treba djelovati.
Evo djelovanja za koje mi smatramo da je vrlo jednostavno,
uopće nije skupo, ali bi duboko zaštitilo djecu danas.
Broj jedan:
Vjerujemo da bi Papa trebao objaviti na web stranici
bazu podataka sa imenima svih vjerodostojno optuženih svećenika grabežljivaca.
(odobravanje)
Peter Tatchell, aktivist za ljudska prava
Za razliku od pape,
mi smo demokrati. (odobravanje)
Mi branimo njegovo pravo da dođe u Britaniju i izrazi svoje mišljenje.
No također tražimo svoje pravo da protestiramo
protiv njegovog otvoreno grubog, netolerantnog nauka.
(odobravanje)
Za razliku od Pape, mi prakticiramo toleranciju.
Nismo mi otvorili lov na vještice protiv teologa oslobođenja u Južnoj Americi,
kao što je to učinio Vatikan.
Otkad je u Britaniji
Papa je izrekao još jednu od svojih nedovršenih isprika.
Uvijek se ispričava zbog pogrešaka drugih iz Crkve
no nikada za svoje vlastite pogreške.
(odobravanje)
Kao što je njegov kolega katolički teolog Hans Küng rekao,
Papa Benedikt snosi suodgovornost za prikrivanje seksualnog zlostavljanja djece
i zaštitu svećenika pedofila.
(odobravanje)
Maryam Namazie, Jedan zakon za sve
Papa kaže da nam treba korektiv koji nudi religija!
To je upravo ono što nam NIJE potrebno!
Pogledajte oko sebe, pogledajte!
Posvuda vidite ubojstva i pustošenje koje nam donosi religija!
Mi nismo s drugog planeta!
Govorimo o proteklim stoljećima kada se netko mogao izvući govoreći to.
Svake sekunde i svake minute svakog sata svakog dana
vidimo korektiv religije!
Koji se daje svijetu.
Od istraživanja matičnih stanica do planiranja obitelji,
do slobode od diskriminacije.
Andrew Copson, Britianska humanistička asocijacija
Sam Papa je osudio naš netolerantni sekularizam (uzvici negodovanja)
i naš agresivni ateizam (negodovanje)
i sinoć je u Westministerskoj vijećnici, malo dalje odavde, razgovarajući s našom političkom elitom
postavio pitanje ima li sama sekularna demokracija uopće ikakvu vrijednost?!
(negodovanje)
Pa, Britanija nije savršena zemlja.
Istina je da u nacionalnoj politici ne koristimo svoj status nacije
da bismo lobirali u Ujedinjenim narodima protiv ljudskih prava žena (odobravanje),
ili protiv ljudskih prava lezbijki i gayeva (odobravanje).
Istina je da naša država ne koristi svoje priznanje kao države da lobira protiv upotrebe kondoma
čak i na mjestima (odobravanje)
čak i na mjestima pogođenim epidemijom HIV-a i Side.
Istina je da naša zemlja nije nikada u sklopu nacionalne politike
prikrivala seksualno zlostavljanje djece i onemogućavala pravdu za preživjele žrtve seksualnog zlostavljanja.
(odobravanje)
No ne mislim da to čini NAS moralnom pustinjom!
(odobravanje)
I radije bih bio građanin Britanije nego Svete Stolice!
(odobravanje)
Johann Hari, novinar
Samo se želim osvrnuti na lažnu optužbu protiv Josepha Ratzignera
na račun njegovog nastojanja da izjednači stvari.
Mnogo je ljudi reklo da Joseph Ratzinger nije učinio dovoljno za djecu žrtve seksualnog zlostavljanja
u Katoličkoj crkvi. Zapravo, učinio je mnogo:
u 25 godina je učinio mnogo. On je aktivno prikrivao silovanje djece.
(odobravanje)
On je aktivno pomogao tim pedofilima. Tisuće je djece zlostavljano kao izravna posljedica
onoga što je učinio. I imamo papirnati trag! Tko god želi može posjetiti Google i vidjeti dokumente
koji su procurili zahvaljujući dobrim i pristojnim katolicima.
Dat ću vam samo jedan primjer. Godine 2001. poslao je pismo svakom biskupu na svijetu
i rekao im je da spreme ovaj dopis u svoj sef. Napisao je da bi svaku optužbu o seksualnom zlostavljanju
djece trebalo obraditi, citiram:" u potpunoj tajnosti, ograničenoj vječnom šutnjom pod prijetnjom ekskomunikacije."
(uzvici negodovanja)
Zamislite... zamislite da ste ovo napravili na svom radnom mjestu.
Zamislite da ste u svom uredu otkrili da postoji grupa pedofila koja vodi dječje jaslice
i odete svom šefu i on kaže:"Mi to sami rješavamo. Nitko neće ići u policiju. Odeš li na policiju, letiš van."
I premjesti te pedofile u drugi ured na jugu i oni se uhvate nove grupe djece,
a šefu su svi prisegnuli na tajnost?
Svatko od vas bi otišao u zatvor zbog toga!
Joseph Ratzinger NIJE iznad zakona.
On je osoba kao svi mi i trebao bi odgovarati prema zakonu!
(odobravanje, pljesak)
Samo želim reći svim katolicima koji su stajali u redu da bi vidjeli tog čovjeka:
Pogledajte čovjeka na vašem raspelu, ne vjerujem u kršćanstvo, ali mogu se diviti nekim idejama
koje je Isus oblikovao. Što mislite uz koga bi Isus stajao? Uz čovjeka koji je zataškao silovanja djece
ili uz nas, koji smo u solidarnosti sa svom tom silovanom djecom? (odobravanje)